Minē fruntlichen gruͦs vor, lieber schulth̄. Als dir wol ze wûssende
ist, wie ich vor mals mit dir gerett hatt als von der stössen und
spennen wegen, so erwachsen sint zwûschent Marin un̄ her
Peter von Schertzlingē un̄ her Hansen Kumis jungk frowen. Das
du da als wol tuon wellest, das du die sach hinder ziechen wellest
bis zue diser vasnacht. So will ich selber hin uff, wand mich nit
guͦt bedunket ze sinde, das man die sach fûr iemā schlachen söll
un̄ tuͦ har inn, als ich dir sunderlich wol getrûwen. So denn
hett mir fûrbracht her Hans Kumi, wie das im Mûntzer sin
gelt vor hab als von des kauffs wegen, so er von im getan hett
und spräche, ich welle im nit lichen. Soltu wûssen, wenn Mûntzer
in einē halb iar ie zuͤ mir komen wer, so hett ich im gelûchen.
Aber dem allen sye es, wie es well. Ist, das Mûntzer zuͤ mir
kumpt, so will ich im lichen, das er im darinn̄ nit bedarff, sin
gelt vor ze haben. Wer aber, das er nit zuͤ mir käme, so wil
ich doch mit minē ammā v̄schaffen, wenn er zuͤ im kumpt,
das er im licht. Und tuo har inn, als ich dir sunderlich wol
getrûwen. Wand was ich ouch alzit könde getuͦn, das du lieb
und dienst wer, das wölt ich ouch gern tuͦn. Datum ip̄a die
sancte Agathe v̄ginis an̄o Dm̄ etc xli°.
Hans Matter, schulth̄
ze Burgdorff